পুজোর সময় শহরের রাস্তায় চলতে চলতে ফিরে যেতে পারেন পুরনো কলকাতায়। কারণ বাস ধরতে গিয়ে পেয়ে যেতে পারেন দোতলা বাস। সিএসটিসির পুজোর গিফট নস্টালজিয়ার এই জয় রাইড।
 ওয়েব ডেস্ক: পুজোর সময় শহরের রাস্তায় চলতে চলতে ফিরে যেতে পারেন পুরনো কলকাতায়। কারণ বাস ধরতে গিয়ে পেয়ে যেতে পারেন দোতলা বাস। সিএসটিসির পুজোর গিফট নস্টালজিয়ার এই জয় রাইড। পোশাকি নাম ডাবল ডেকার। আদরের নাম দোতলা বাস। অনেকেরই শৈশবের স্মৃতিমাখা সেই দোতলা বাস আবার ফিরছে। পুজোর আগেই। তবে প্রতিদিনের পরিবহণ নয়, আপাতত একটি বাস। নিক্কোপার্ক এলাকায় পাবেন এই জয়রাইডের সুবিধা। দেখতে সেই চেনা দোতলা বাসের মতোই। যাতে একমুহূর্তেই সোনালি অতীতে ফিরে যাওয়া যায়। পাঁচলার ওয়ার্কশপে তৈরি হচ্ছে নতুন ডাবল ডেকার। পুজোর আগেই চলবে তাই পুরোদস্তুর কাজ চলছে । এমনিতে এই বাস আনতে হয় বিদেশ থেকে। খরচ নেহাত কম নয়। পুরনো বাসকে নবকলেবর দিতেই লাগছে ২০ লাখ।